Ανακοίνωση σχετικά με τις σακούλες που έφεραν τύπωμα το οποίο απεικόνιζε τον Χίτλερ, αλλά και ναζιστικά σύμβολα, όπως ο αετός με τη σβάστικα, εξέδωσε η εταιρία Jumbo.

Οι σακούλες που πωλούνταν στα καταστήματα και στο διαδικτυακό κατάστημα της εταιρίας προκάλεσαν αίσθηση όταν έγιναν αντιληπτές από πελάτες και προκάλεσαν αντιδράσεις στα μέσα κοινωνικής δικτύωσης.

Η εταιρία ανακοίνωσε πως οι συγκεκριμένες σακούλες αποσύρθηκαν.

Η ανακοίνωση της εταιρίας

Αναφορικά με δημοσίευμα που αναφέρεται σε αισθητική απεικόνιση σακουλίτσας δώρου από τα καταστήματα και το eshop μας, η Jumbo AEE διευκρινίζει τα κάτωθι:

- H συγκεκριμένη σακουλίτσα δώρου επωλείτο στα καταστήματά μας χωρίς να έχει γίνει αντιληπτό ούτε από τον αγοραστή ούτε από τους πελάτες μας, που την αγόραζαν για πολύ καιρό, ότι μια σφραγίδα και ένα γραμματόσημο εποχής μπορούσε να δημιουργήσει λάθος συνειρμούς.

- Μόλις αυτό έγινε αντιληπτό από πελάτη και μας υποδείχθηκε αποφασίστηκε να αποσυρθεί και να καταστραφεί.